CELEX: 62021CN0630
Language: fi
Date: 2021-10-13 00:00:00
Title: Asia C-630/21: Ennakkoratkaisupyyntö, jonka Oberlandesgericht Stuttgart (Saksa) on esittänyt 13.10.2021 – O.K. v. Mercedes-Benz Bank AG

14.2.2022   
            
            
               FI
            
            
               Euroopan unionin virallinen lehti
            
            
               C 73/6
            
         
      Ennakkoratkaisupyyntö, jonka Oberlandesgericht Stuttgart (Saksa) on esittänyt 13.10.2021 – O.K. v. Mercedes-Benz Bank AG
      (Asia C-630/21)
      (2022/C 73/08)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Oberlandesgericht Stuttgart
      
         Pääasian asianosaiset
      
      
         Kantaja ja valittaja: O.K.
      
         Vastaaja ja valittajan vastapuoli: Mercedes-Benz Bank AG
      
         Ennakkoratkaisukysymykset
      
      
                  1.
               
               
                  Onko direktiivin 2008/48/EY (1) 14 artiklaa tulkittava siten, että kuluttajalla ei ole enää peruuttamisoikeutta, jos molemmat osapuolet ovat täyttäneet luottosopimuksen kokonaisuudessaan?
               
            
                  2.
               
               
                  Jos ensimmäiseen kysymykseen vastataan kieltävästi:
                  Onko direktiivin 2008/48 14 artikla esteenä sellaiselle jäsenvaltion lainsäädännölle, joka johtaa siihen, että kuluttaja ei voi enää käyttää peruuttamisoikeutta, jos molemmat osapuolet ovat täyttäneet luottosopimuksen kokonaisuudessaan?
               
            
                  3.
               
               
                  Jos ensimmäiseen kysymykseen vastataan kieltävästi ja toiseen kysymykseen vastataan myöntävästi:
                  Onko direktiivin 2008/48 14 artiklan 3 kohta esteenä sellaiselle jäsenvaltion lainsäädännölle, jonka mukaan kuluttajalla, joka on käyttänyt tehokkaasti direktiivin 2008/48 14 artiklan 1 kohtaan perustuvaa peruuttamisoikeuttaan, on oikeus vaatia luotonantajaa palauttamaan hyöty, jonka luotonantaja on saanut maksuista, jotka kuluttaja on peruuttamiseen saakka suorittanut luotonantajalle?
               
            
         (1)  Kulutusluottosopimuksista ja neuvoston direktiivin 87/102/ETY kumoamisesta 23.4.2008 annettu Euroopan parlamentin ja neuvoston direktiivi 2008/48/EY (EUVL 2008, L 133, s. 66).